kardosdrur/scandi-wiki huggingface dataset:
Jean Meno Haas

Jean Meno Haas (døbt 8. februar 1786 i København – 22. juli 1857 sammesteds) var en dansk maler og kobberstikker.

Han var søn af kobberstikker Meno Haas og Birgithe Cathrine Hortulan, blev undervist af faderen og har måske også modtaget undervisning på kunstakademiet i Berlin, hvor han voksede op og arbejdede som miniaturemaler. Omkring 1815 flyttede han til København, hvor han indgik i kredsen omkring Johan Bülow og blev ven med maleren Christian Horneman. Han kunne ikke leve af portrætmaleriet og måtte af økonomiske grunde påtage sig bestillinger på triviel grafik. Som grafiker forveksles han ofte med faderen, mens hans produktion som maler er mere sikkert identificeret. Som maler hæver han sig ikke over det middelmådige. I de senere år virkede han som økonom ved Frederiks Hospital.

Han blev gift 25. marts 1821 i København med Anne Marie Charlotte Ahrensen (19. juni 1796 smst. – 24. september 1853 smst.), datter af Jens Jørgen Ahrensen og Johanne Marie Vestborg. 

Han er begravet på Assistens Kirkegård.

Jean Meno Haas er repræsenteret i Den Kongelige Kobberstiksamling.

Værker 
 Portrætminiature, formentlig af kunstnerens mor (gouache på elfenben, 1810, Statens Museum for Kunst)
 Ditto af prins Wilhelm af Preussen (udstillet 1812)
 3 scener fra Christoph Martin Wielands Oberon (udstillet 1812)
 Portræt af pastor le Sage de Fontenay (1840)
 Portræt af dennes hustru (1840)
 Astronomen Thomas Bugge (litografi)
 Holbergillustrationer, efter C.A. Lorentzen (kobberstik)

Kilder 
 

Kobberstikkere fra Danmark
Litografer fra Danmark
Malere fra Danmark
Personer fra København
Danskere i 1800-tallet
Miniaturmalere
Portrætmalere
Kiloo

Kiloo er en dansk software virksomhed med hovedsæde i Aarhus. Den blev grundlagt i år 2000 af den nuværende direktør Jacob Møller, med fokus på at udvikle Wireless Entertainment (trådløs underholdning) til mobiltelefoner og andre håndholdte apparater.

I 2002 vandt Kiloo Nokias Mobile Challenge i spillekategorien, med deres spil Popstar, på en Tamagotchi.

Spil 
Kiloo har udviklet spil licenseret fra brands og virksomheder som:

 Maya the Bee
 Hugo
 Happy Tree Friends
 Whac-A-Mole til iPhone
 Commodore 64 til iPhone

I 2010 annoncerede Kiloo Games et nyt spil kaldt Zoonies. Spillet er under udvikling til Nintendo DSi og 3DS. Zoonies er desuden sponsoreret af New Danish Screen.

Spil udviklet af Kiloo:
Subway Surfers
smash champions
Stormblades

Media 
I 2008 begyndte Kiloo at udvikle mobil applikationer. Disse omfatter:
 Issuu Mobiler – et magasin til iPhone
 JookToons – animerede videocontent til iPhone
 Spil licenseret fra Wham-O

Referencer

Eksterne henvisninger 
 Officiel hjemmeside

Mobilsoftware
Etableret i 2000
Virksomheder i Aarhus
Christian Wohlfrom

Christian Wohlfrom (død 28. april 1762 på Frederiks Hospital i København) var en dansk personalhistorisk forfatter.

Om Wohlfroms ydre livsskæbne er kun lidet kendt; hverken Jens Worm, Rasmus Nyerup eller andre forfattere ved at berette noget om hans personlige forhold. Han var i en længere årrække taffeldækker hos gehejmeråd Carl Christian von Gram , fik, som han siger, "i sine Fritimer Lyst til at læse og samle, hvad han i Historien fandt mærkværdigt, og havde ved at bo saa nær ved Frederiksborg Slot Lejlighed til at samle Riddernes Navne og Symbola". 1757 udgav han Samling over Ridderne af Elefant- og Danebrogsorden 1660-1757, der udkom i dansk og tysk udgave, udstyret med kobberstukne portrætter (af Jonas Haas) af Christian III og de følgende oldenborgske konger. 1762 udgav han Kompendium over de i Live værende høje Herrer af Elefant- og Danebrogsordenen for 1762. Han døde på Frederiks Hospital 28. april samme år.

Hans arbejde fortsattes 1776 af P. Biørn, der i fortalen til sin bog omtaler, at der ingen eksemplarer mere er at få af Wohlfroms skrift, og at mangfoldige symbola i samme er urigtige og fulde af fejl. Wohlfrom, der i sine sidste leveår boede på Frederiksborg Ladegård, efterlod sig enken Anna Lucie von Erden i trange kår.

Kilder 
 Louis Bobé, "Christian Wohlfrom", i: C.F. Bricka (red.), Dansk Biografisk Lexikon, København: Gyldendal 1887-1905.
 Frederiksborg Amts skifteprotokoller 1739-69, B, s. 703 ff.

Danskere i 1700-tallet
Genealoger fra Danmark
Faglitterære forfattere fra Danmark
Dansksprogede forfattere fra Danmark
Juris Kronbergs

Juris Kronbergs (født 9. august 1946 i Stockholm i Sverige, død 6. juli 2020) var en lettisk-svensk digter, oversætter og freelance journalist.

Kronbergs fødtes ind i en familie bestående af lettiske flygtninge, der flygtede fra den sovjetiske besættelse i Baltikum; hans far var maleren Rūdolfs Kronbergs. Juris Kronbergs studerede nordiske og baltiske sprog samt litteraturhistorie ved Stockholms Universitet, og han udgav bøger siden midten af 1960'erne. Kronbergs arbejdede som lettisk-svensk oversætter for både den svenske regering og Nordisk Ministerråd, og desuden virkede han som lettisk kulturattaché ved den lettiske ambassade i Stockholm i en tiårig periode.

Kronbergs skrev og talte ubesværet både lettisk og svensk og oversatte fra og til begge sprog. Han var den førende oversætter af lettisk litteratur til svensk og oversatte lettiske folkesange samt værker af Strēlerte, Belševica, Ziedonis, Skujenieks og andre lettiske digtere. Han modtog flere vigtige litterære priser fra Letland, og Juris Kronbergs udnævntes den 26. oktober 1998 til Officer af Trestjerneordenen af den daværende lettiske præsident Guntis Ulmanis. Han har også modtaget den svenske nordstjerneorden.

Kildehenvisninger

Eksterne henvisninger 
 Biografi hos Arc Publications  
 Omfattende biografi hos literature.lv 

Personer fra Stockholm
Digtere fra Sverige
Personer fra Letland
Officerer af Trestjerneordenen
Modtagere af Nordstjerneordenen
Svensksprogede forfattere fra Sverige
Knud Andersen (fodboldspiller, født 1899)

Knud Andersen, (12. juni 1899 i København-?), var en dansk fodboldspiller som vandt DM med B.93 i 1927, 1929 og 1930.

Knud Andersen startede karrieren i Frem og kom i efteråret 1922 til B93. Han spillede 28 kampe i perioden 1922-1930, 19 kampe som højre back og ni kampe som venstre back.

Knud Andersen var med til at vinde tre DM-titler til B.93. Den første i 1927, hvor han uden at have været med hele sæsonen kom med i DM-finalen mod Skovshoved. Han vandt også DM i 1929, hvor han spillede fire ud af otte kampe og igen i 1930, hvor han var med i fem ud af ni kampe.
Der udover var han med til at han KBU-pokalfinalen i 1929 med 3-2 over B.1903 og gjorde i kampen karrierens eneste mål for B.93 – et selvmål. Han blev KBU-mester i 1930.

Eksterne henvisninger 

 B93s spillerprofiler

Fodboldspillere fra B.93
Fodboldspillere fra Danmark
Personer fra København
Johan Christian Schrødersee (søofficer)

Johan Christian Schrødersee, født Schrøder (5. oktober 1754 – 2. april 1801 i København) var en dansk søofficer, bror til Lorentz Schrødersee.

Forældrene var regimentskvartermester, senere justitsråd og toldinspektør i København, Werner Schrøder (død 1758) og Johanne f. Fisker (død 1757). Han blev sekondløjtnant i Marinen 1773, premierløjtnant 1781, kaptajnløjtnant 1784, kaptajn 1796 og afgik samtidig af tjenesten på grund af svagelighed. Efter at have gjort nogle orlogstogter med marinens skibe, en tid lang opholdt sig ved Frederiksværn og 1777 ført skonnerten Støren gik Schrødersee 1778 i engelsk orlogstjeneste, hvor han i løbet af 4 år gjorde tjeneste i Vestindien under de berømte admiraler Rodney og Hood, der førte mange og – i søkrigslig henseende – interessante kampe mod den franske flåde. Efter sin hjemkomst udnævntes han 1789 til generaladjudant. 1785 var han i øvelseseskadren, 1788 chef for stykprammen Nyborg, senere for Agershus ved sødefensionen på Københavns Red, året efter om bord i linjeskibet Den Prægtige samt medlem af en artillerikommission. 1793 konvojerede han som chef for briggen Glommen til Finisterre, 1794 var han næstkommanderende i fregatten Thetis, hvilken stilling han dog måtte opgive på grund af sygdom. Denne udviklede sig således, at han 2 år derefter måtte tage sin afsked.

Under slaget på Reden 2. april 1801 opholdt han sig på Batteriet Sixtus i nærheden af kronprinsen; da der kom efterretning om, at chefen for blokskibet Indfødsretten, kaptajn Albert de Thurah, samt dennes næstkommanderende, månedsløjtnant Cortsen, var faldne, opfordrede prinsen en af de tilstedeværende til at tage kommandoen over skibet. Schrødersee meldte sig straks, lod sig ro ud på Reden, men havde næppe sat foden på Indfødsrettens dæk, før han blev truffet af en kugle og dødelig såret, så at han samme dag afgik ved døden. Et mindesmærke blev til ære for ham rejst på det sted, hvor han havde modtaget ordren om at gå om bord. I 1859 blev kanonbåden Schrødersee opkaldt efter ham.

Efter at hans farbroder, konferensråd, generalpostdirektør Johan Christian Schrødersee (1706-1772), der blev adlet 1759, var død uden mandlig arving (han havde en søn og en datter (gift med Theodor Holmskiold), men sønnen døde før faderen), optoges han og hans broder i den danske adelstand 1777, ligesom farbroderen med navnet Schrødersee.

Schrødersee var ugift og er begravet i mindehøjen på Holmens Kirkegård. Hans portræt er udført i mezzotinte af Georg Haas (ca. 1801).

Kilder 
 C. With, "Johan Christian Schrødersee", i: C.F. Bricka (red.), Dansk Biografisk Lexikon, København: Gyldendal 1887-1905.

Faldne danske militærfolk
Danskere i 1700-tallet
Danskere i fremmed militær tjeneste
Personer i Englandskrigene fra Danmark-Norge
Johan Christian 2
Personer i Dansk Biografisk Leksikon
Lorentz Schrødersee

Lorentz Schrødersee, født Schrøder (1749, død 1. september 1829) var en dansk officer.

Han var søn af regimentskvartermester, senere justitsråd og toldinspektør i København, Werner Schrøder (død 1758) og Johanne f. Fisker (død 1757) og bror til søofficeren Johan Christian Schrødersee. Han gjorde karriere i Hæren og endte som generalmajor og kammerherre.

Efter at hans farbroder, konferensråd, generalpostdirektør Johan Christian Schrødersee (1706-1772), der blev adlet 1759, var død uden mandlig arving (han havde en søn og en datter (gift med Theodor Holmskiold), men sønnen døde før faderen), optoges han og hans broder i den danske adelstand 1777, ligesom farbroderen med navnet Schrødersee. Lorentz Schrødersee blev dog sidste mand af den adlede slægt.

Kilder 
 Johan Christian Schrødersees (1754-1801) biografi i Dansk Biografisk Leksikon.
 Vilhelm Richter, 100 Aars Dødsfald i Danmark (1791-1890), 1901-05, s. 990. Online-udgave
 Memoirer og Breve udgivne af Julius Clausen og P.F. Rist. III: Fra Hoffet og Byen. Stemninger og Tilstande 1793-1822 i Breve til Joh. Bülow til Sanderumgaard, København: Gyldendal 1906. Online-udgave

Generalmajorer fra Danmark
Danskere i 1700-tallet
Danskere i 1800-tallet
Lorentz
Kammerherrer fra Danmark
Leymah Gbowee

Leymah Roberta Gbowee (født 1972 i Monrovia, Liberia) er en socialarbejder og fredsaktivist som modtog Nobels fredspris sammen med Ellen Johnson Sirleaf og Tawakkul Karman i 2011. I 1990'erne startede hun fredsbevægelsen Women in Peacebuilding Network (WIPNET), og i 2003 tog hun initiativ til aktionen Women of Liberia Mass Action for Peace som pressede en fredsaftale og afslutning af den den anden liberiske borgerkrig frem i 2003. Dette førte siden til valget af Ellen Johnson Sirleaf i Liberia, den første afrikanske nation med en kvindelig præsident.

Film 
Gbowees rolle i Women of Liberia Mass Action for Peace er beskrevet i dokumentarfilmen Pray the Devil Back to Hell som havde premiere i 2008. Hun fremstod der med sin samlende og ikke-voldelige bevægelse som favnede mange forskellige trossamfund.

Eksterne henvisninger 

 www.dagbladet: Gbowee samlet kvinnene til kamp i Liberia
 Leymah Gbowee på nobelprize.org

Modtagere af Nobels fredspris
Aktivister fra Liberia
Personer fra Monrovia
Svend V. Knudsen

Svend Valdemar Knudsen (født 22. februar 1892 i København) var en dansk adjunkt og fodboldspiller. 

Knudsen spillede i Akademisk Boldklub, som han vandt det danske mesterskab med i 1921.

Fodboldspillere fra Danmark
Fodboldspillere fra Akademisk Boldklub
Tawakkul Karman

Tawakkul Karman (arabisk: توكل كرمان også skrevet Tawakul / Tawakel/ Tawakkel, født 7. februar 1979) er en yemenittisk journalist, politiker i Al-Islah og menneskerettighedsforkæmper. Tawakkul Karman grundlagde organisationen Kvindelige journalister uden lænker, hvor hun også er leder. Hun har arbejdet for pressefrihed i Yemen. Karman var også central i demonstrationerne ved universitetet i Sanaá vinteren 2011 under det arabiske forår. Hun blev arresteret under demonstrationerne og har siden modtaget flere mordtrusler. Hun er medlem af et politisk parti, som har forbindelser til det islamistiske Muslimske Broderskab

Karman blev tildelt Nobels fredspris i 2011 sammen med Leymah Gbowee og Ellen Johnson Sirleaf for "den ikke-voldelige kamp de har kæmpet for kvinders rettigheder i hele verden". Med sine 32 år var hun den daværende yngste modtager af fredsprisen nogensinde.

Kilder

Eksterne henvisninger 

Tawakkul Karman med en drøm om revolution, b.dk
medlem af parti med forbindelser til det muslimske broderskab, Yahoo-News
 Tawakkul Karman på nobelprize.org

Modtagere af Nobels fredspris
Personer fra Yemen
Gabriel Ejrnæs

Aksel Gabriel Ejrnæs, født Petersen, var en dansk civilingeniør og fodboldspiller.

Ejrnæs spillede i Akademisk Boldklub, som han vandt det danske mesterskab med i 1921.

Gabriel Ejrnæs var svigerfar til forfatterinden Anne Marie Ejrnæs.  

Fodboldspillere fra Danmark
Fodboldspillere fra Akademisk Boldklub
Civilingeniører fra Danmark
Danskere i 1900-tallet
Knud Therkelsen

Knud Therkelsen var en dansk fodboldspiller.

Therkelsen spillede i Akademisk Boldklub, som han vandt det danske mesterskab med i 1921.

Fodboldspillere fra Danmark
Fodboldspillere fra Akademisk Boldklub
Danskere i 1900-tallet
Erik Eriksen (fodboldspiller i AB)

Erik Eriksen var en dansk fodboldspiller.

Eriksen spillede i Akademisk Boldklub, som han vandt det danske mesterskab med i 1919.

Fodboldspillere fra Danmark
Fodboldspillere fra Akademisk Boldklub
Danskere i 1900-tallet
Kaj Christensen

Kaj Christensen  var en dansk fodboldspiller.

Christensen spillede i KB som han vandt det danske mesterskab med 1914 og 1917.

Eksterne Henvisninger 

 

Fodboldspillere fra Danmark
Fodboldspillere fra Kjøbenhavns Boldklub
Danskere i 1900-tallet
Alf Thomsen

Alf Thomsen  var en dansk fodboldspiller.

Thomsen spillede i KB som han vandt det danske mesterskab med 1917.

 

Fodboldspillere fra Danmark
Fodboldspillere fra Kjøbenhavns Boldklub
Johan Christian Schrødersee (generalpostdirektør)

Johan Christian Schrøder (de) Schrødersee, født Schrøder (1706 – 1772) var en dansk generalpostdirektør.

Schrøder blev virkelig borgmester i København 7. marts 1749, blev 1747 justitsråd, 1752 etatsråd, 1760 virkelig etatsråd. Senere blev han konferensråd, generalpostdirektør og kabinetssekretær. Han blev 28. december 1759 adlet med navnet (de) Schrødersee. Hans datter Sophia Magdalena de Schrødersee (1746-1801) ægtede Theodor Holmskiold, mens en søn døde før faderen selv.

Da Johan Christian Schrødersee døde i 1772 uden mandlige efterkommere, blev adelsskabet 1777 overført til brodersønnen, søofficeren Johan Christian Schrøder (1751-1801) og dennes broder, generalmajor og kammerherre Lorentz Schrødersee (1749-1829)

Kilder 
 Johan Christian Schrødersees (1754-1801) biografi i Dansk Biografisk Leksikon.
 Nicolai Jonge, Den Kongelige Hoved- og Residentz-Stad Kiøbenhavns Beskrivelse, forestillende Stadens Tilstand, Beskaffenhed oc Merkværdigheder i en sammenhængende Orden i de ældste, mellemste oc nyeste Tider, 1783. Online-udgave 

Borgmestre i København
Danskere i 1700-tallet
Post- og Telegrafvæsenets generaldirektører
Kabinetssekretærer fra Danmark
Konferensråder fra Danmark
Jørgen Cold

Jørgen Hector Cold (16. september 1899 i København-1986) var en dansk advokat, landsretssagfører  og fodboldspiller.

Cold spillede i KB som han vandt det danske mesterskab med 1918.

Cold havde sit advokatkontor i Nørregade 13. Han var sportshistoriker, avisskribent om lov og ret og medstifter af Sherlock-Holmes-Selskabet. 
Han var far til operasangeren Ulrik Cold.

Bibliografi
 Sportsmandens Lommebog af Emil Andersen, Jørgen Cold og Julius Larsen. Idrætsforlaget, 1923
 Dansk Boldspil-Unions 50 Aars Jubilæum: (1889 - 18. Maj - 1939) : Fodbold, Cricket, Tennis af Kristian Middelboe, Jørgen Cold og Svend Olsen, Dansk Boldspil-Union 1939 
 Cricket af Jørgen Cold og Jacques Hermann 1945 
 Nogle oplysninger om den fra Norge stammende slægt Cold af Jørgen Cold 1930.

Referenser

Eksterne Henvisninger 

 

Fodboldspillere fra Danmark
Fodboldspillere fra Kjøbenhavns Boldklub
Advokater fra Danmark
Personer fra København
Hans Seidelin

Hans Seidelin er navnet på flere personer:

 Hans Hansen Seidelin (1632-1668) – dansk præst
 Hans Seidelin (amtmand) (1665-1740) – dansk amtmand, generalpostdirektør og godsejer
 Hans Seidelin (højesteretsdommer) (1695-1752) – dansk assessor i Højesteret, søn af den foregående
 Hans de Brinck-Seidelin (1750-1831) – dansk landsdommer
Se også:
 Paulus Seidelin (1813-1872) – dansk historiker (Hans Christian Paulus Sejdelin)
Hans Seidelin (højesteretsdommer)

Hans Seidelin (1695 – 1752) var en dansk højesteretsassessor og godsejer.

Seidelin var søn af amtmand og generalpostdirektør Hans Seidelin, der var blevet adlet 1731. Under pesten i København 1710-11 opholdt Hans Seidelin sig på Falster, blev 1730 kontorchef i Danske Kancelli og senere Maître des requêtes, assessor i Højesteret, konferensråd og 1734 gift med Charlotte Sylling (1685-1744).

Han arvede herregårdene Hagestedgård. Idet han ikke havde mandlige arvinder, bestemte Hans Seidelin ved testamente af 2. november 1751, at af hans efterladte midler forlods som et præcipuum skulle udtages 80.000 Rdl. og at derfor en eller flere sædegårde skulle købes og oprettes til stamhus for hans søstersøn Hans Diderich Brinck (se Stamhuset Hagestedgaard). Ved dette stamhus skulle Seidelins malerisamling forblive som et stedsevarende uforanderligt inventar.

Der findes et portrætmaleri af Hans Seidelin malet af Carl Gustaf Pilo 1748, som 13. september 1994 blev solgt på Bruun Rasmussen Kunstauktioner (lot nr. 54).

Referencer 

Højesteretsdommere fra Danmark
Danskere i 1700-tallet
Hans
Kunstsamlere fra Danmark
Godsejere fra Danmark
Konferensråder fra Danmark
TIA Technology A/S

TIA Technology A/S er et dansk softwarehus, der udvikler forretningsløsninger til forsikringsselskaber rundt om i verden.

Virksomhedens primære produkt, TIA Solution, er til forsikringsselskaber og livsforsikringsselskaber.

TIA Technology A/S betjener kunder lokalt gennem et globalt netværk af mere end 700 TIA specialister.

Referencer

Eksterne henvisninger 
 Officiel hjemmeside

Forsikring
Softwarevirksomheder i Danmark
Etableret i 1998
Eksplosionen i Store Andst

Eksplosion i Store Andst var en eksplosionsbrand der fandt sted i og omkring et depot på den tidligere kaserne i Store Andst i Sydjylland 8. oktober 2011. To personer omkom og i alt seks til otte boliger og bygninger blev beskadiget.

Hændelsesforløb

Kilder 

Ulykker
Begivenheder i 2011
Andst
Niels Christian

Niels Christian er en ofte forekommende kombination af fornavne:

 Niels Christian Andersen (født 1964) – dansk kørelærer og trafikekspert
 Niels Christian Bjerring (1773-1840) – dansk embedsmand
 Niels Christian Caspersen (1844-1929) – dansk dyrlæge og landstingsmand
 Niels Christian Christensen (Socialdemokratiet) (1860-1941) – dansk politiker og statsrevisor
 Niels Christian Christensen (arkitekt) (1867-1939) – dansk arkitekt
 Niels Christian Christensen (Venstre) (1896-1983) – dansk folketingsmand og chefredaktør
 Niels Christian Daugaard, kendt som Christian Daugaard (1901-1993) – dansk maler
 Niels Christian Eigtved (født 1936) – dansk officer og kammerherre
 Niels Christian Fausing (1806-1857) – dansk præst og silhouettør
 Niels Christian Fredborg, kendt som Niels Fredborg (født 1946) – dansk cykelrytter
 Niels Christian Frederiksen (1840-1905) – dansk økonom
 Niels Christian Frederiksen (officer) (født 1921) – dansk officer og kammerherre
 Niels Christian Ditleff (1881-1956) – norsk diplomat og forfatter
 Niels Christian Esmann (1832-1901) – dansk officer
 Niels Christian Hansen (1834-1922) – dansk maler og fotograf
 Niels-Christian Holmstrøm (født 1947) – dansk fodboldspiller
 Niels Christian Hüttel (født 1945) – dansk fodboldspiller
 Niels Christian Jensen-Flø (1861-1924) – dansk folketingsmand
 Niels Christian Kierkegaard (1806-1882) – dansk litograf og tegner
 Niels Christian Kjærgaard, kendt som Niels Kjærgaard (1905-1980) – dansk direktør i Landbrugsraadet
 Niels Christian Lergaard-Nielsen, kendt som Niels Lergaard (1893-1982) – dansk maler
 Niels Christian Lind, kendt som Niels Lind (1812-1891) – dansk farver og folketingsmand
 Niels Christian Lunding, kendt som Christian Lunding (1795-1871) – dansk officer
 Niels Christian Meyer, kendt som Bubber (født 1964) – dansk tv-vært
 Niels Christian Petersen (1833-1896) – dansk landskabsmaler
 Niels Christian Rasmussen, kendt som Niels Rasmussen (1916-1978) – dansk kreditforeningsdirektør
 Niels Christian Rom (1839-1919) – dansk skolemand
 Niels Christian Bay Schmith (1868-1927) – dansk søofficer
 Niels Christian Sidenius (født 1948) – dansk rektor
 Niels Christian Skjøth (1893-1972) – dansk arkitekt
 Niels Christian Strandgaard (1930-1974) – dansk vekselerer
 Niels Christian Zinck (1839-1919) – dansk fabrikant
 Niels Christian Øst (1779-1842) – dansk forfatter
Niels Christian Christensen

Niels Christian Christensen er navnet på flere personer:

 Niels Christian Christensen (Socialdemokratiet) (1860-1941) – dansk folketingsmand og statsrevisor
 Niels Christian Christensen (arkitekt) (1867-1939) – dansk arkitekt
 Niels Christian Christensen (Venstre) (1896-1983) – dansk folketingsmand og chefredaktør
Maître des requêtes

Maître des requêtes [’mæ.trö-dæ-’rkæ.t] (fr. "chef for ansøgningerne") er betegnelsen for en del franske embedsmænd, der var knyttede til det gamle conseil du roi med det hverv at aflægge rapport der om private henvendelser, rettede til regeringen, og en del andre sager. Deres stilling ordnedes under Ludvig XIV 1674, og de var fra da af i alt 80. Stillingerne var arvelige og købelige og stod højt i pris.

Embedet fandtes også i Danmark (i Danske Kancelli), men Johann Friedrich Struensee – der selv var indehaver af embedet – nedlagde stillingen med en instruks af 20. april 1771.

Maîtres des requêtes under enevælden i Danmark 

 1699-1719 Vilhelm Helt
 1728-1735 Peter Neve
 1736-1740 Hans Ahlefeldt
 1740-1751 Henning von Qualen
 ? Hans Seidelin
 1753-1771 Bolle Willum Luxdorph
 1768-1770 Volrad August von der Lühe
 1770-1771 Johann Friedrich Struensee

Se også 
 Kancelli

Titler
Franske vendinger
Frankrigs historie
Jobst Conrad Rømeling (diplomat)

Just (Jobst) Conrad Rømeling (2. august 1750 – 15. september 1819) var en dansk officer og diplomat.

Rømeling var søn af gehejmestatsminister Hans Henrik Rømeling. Han var kammerherre, major, generaladjudant, dansk gesandt i Eutin og Storkorsridder af Dannebrogordenen.

Kilder 
 Memoirer og Breve udgivne af Julius Clausen og P.F. Rist. III: Fra Hoffet og Byen. Stemninger og Tilstande 1793-1822 i Breve til Joh. Bülow til Sanderumgaard, København: Gyldendal 1906. Online-udgave

Jobst Conrad 2
Storkors af Dannebrog
Gesandter fra Danmark
Danskere i 1700-tallet
Danskere i 1800-tallet
Officerer fra Danmark
Kammerherrer fra Danmark